Անվան այլ կիրառումների համար տե՛ս՝ Երաժշտական գործիքների թանգարան (այլ կիրառումներ)

**Երաժշտական գործիքների թանգարան** (իտալ.՝ Museo degli strumenti musicali), երաժշտական գործիքներին նվիրված թանգարան Միլանի Սֆորցա ամրոցում, որտեղ ցուցադրվում է 15-րդ դարից մինչև 20-րդ դարերի երաժշտական գործիքների հարուստ և բազմազան հավաքածու։

Պատմություն
-----------

Թանգարանն ստեղծվել է 1958 թվականին ուսուցիչ Նատալե Գալինիի երաժշտական գործիքների հավաքածուի գնման արդյունքում։ Սկզբում գործիքները տեղադրվել են Մորանդո պալատում, այնուհետև հավաքածուի ընդլայնումից հետո 1963 թվականին տեղափոխվել են Սֆորցա ամրոցի առաջին հարկ։

Թանգարանը գտնվում է Սֆորցա ամրոցի համալիրում, որտեղ տեղակայված են նաև Սֆորցա ամրոցի պատկերասրահը, Հին արվեստի թանգարանը, Միլանի եգիպտական թանգարանը, հնագիտական թանգարանը, Կիրառական արվեստի հավաքածուն, Անտիկ կահույքի և փայտե քանդակների թանգարանը։

Հավաքածու
---------

Միլանի երաժշտական գործիքների թանգարանում ցուցադրվում են 15-րդ դարից մինչև 20-րդ դարերի շուրջ 700 երաժշտական գործիքներ՝ առանձնակի ուշադրություն դարձնելով Լոմբարդիա շրջանի գործիքներին։ Հավաքածուն ներառում է կսմիթահար գործիքներ, լոմբարդյան և կրեմոնյան ջութակներ, որսորդական փողեր, բազմաթիվ փայտե գործիքներ (օրինակ՝ ֆլեյտա, հոբոյ, կլառնետ, անգլիական եղջերափողեր), ֆագոտ, դաշնամուր և մի քանի հին երգեհոններ։ Մասնավորապես, կրեմոնյան ջութակագործ վարպետները (ցածր Լոմբարդիայի Կրեմոնա քաղաքից) իրենց ստեղծած բարձր որակի երաժշտական գործիքներով հայտնի են ամբողջ աշխարհում։ Թանգարանում են ցուցադրվում նաև նախկին Studio di fonologia musicale di Radio Milano-ի սարքավորումները։

2000 թվականին Անտոնիո Մոնցինո հիմնադրամը 18-րդ դարից 20-րդ դարերին Մոնցինո ընտանիքի կողմից ստեղծված քաղաքացիական հավաքածուն համալրել է ևս 79 երաժշտական գործիքներով։ Այս երաժշտական գործիքները ներկայացնում են լոմբարդյան ջութակագործ վարպետների ավանդույթները։

Պատկերասրահ
-----------

* Թանգարանի սրահներից մեկըԹանգարանի սրահներից մեկը
* Փողային գործիքների սրահՓողային գործիքների սրահ
* Բնական եղջերափողերի կրկնօրինակներ, Michael Leichamschneider, Վիեննա, 1712Բնական եղջերափողերի կրկնօրինակներ, *Michael Leichamschneider*, Վիեննա, 1712
* Ընձուղտ դաշնամուր, Վիեննա, 19-րդ դարԸնձուղտ դաշնամուր, Վիեննա, 19-րդ դար
* Դաշնամուր, Johann Fritz, Վիեննա, 1815Դաշնամուր, Johann Fritz, Վիեննա, 1815
* Մոնցինո կիթառՄոնցինո կիթառ
* Գուադանինի կիթառԳուադանինի կիթառ
* Մանդոլիանայի ստեղնաշարՄանդոլիանայի ստեղնաշար

Տես նաև
-------

* Սֆորցա ամրոց

Գրականություն
-------------

* Le città d'arte:Milano, Guide brevi Skira, ed.2008, autori vari
* Milano e provincia, Touring Club Italiano ed.2003, autori vari
* Andrea Gatti, Museo degli strumenti musicali, Milano, Electa, 1997, ISBN 88-435-4681-3.

Ծանոթագրություններ
------------------

1. ↑  GeoNames — 2005.
2. ↑  *Italian National Institute of Statistics*  — 2017.

Աղբյուրներ
----------

* *Le città d'arte:Milano*, Guide brevi Skira, ed.2008, eutori vari
* *Milano e provincia*, Touring Club Italiano ed.2003, autori vari
* Archived 2013-11-11 at the Wayback Machine.
* COLLECTIONS OF APPLIED ARTS AND THE MUSEUM OF MUSICAL INSTRUMENTS ON THE FIRST AND SECOND FLOORS OF THE ROCCHETTA Archived 2013-01-13 at the Wayback Machine.
* Archived 2013-02-18 at Archive.is

Արտաքին հղումներ
----------------

* Սֆորցա ամրոցի համալիրի կայք Archived 2012-06-26 at the Wayback Machine.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Երաժշտական գործիքների թանգարան (Միլան)** կատեգորիայում։ |